en fr en it en en en en en en en en fi en en en en en en en en en en ru en en en en en en en en gu gu gu gu gu gu gu gu gu gu gu gu gu gu gu gu gu gu gu en en en en en en en en en en en en en ro en en id en en en en en it en it en en
Enter the code above here :
Can't read the image? click here to refresh
માહ્યાવંશી વિકાસ મંચ ની સ્થાપના 2002 ની સાલ માં સાપુતારામાં કરવામાં આવી હતી, જેનો મુખ્ય ઉદ્ધેશ્ય, આર્થિક દૃષ્ટિએ નબળા હોય એવા માહ્યાવંશીઓને શૈક્ષણિક અને બીમારીમાં મદદ કરવી. આવા કાર્યો છેલ્લા લગભગ 14 વર્ષોથી માહ્યાવંશી વિકાસ મંચ, અવિરત અને સફળતા પૂર્વક કરી રહ્યું છે.
આટલા વર્ષોમાં સંસ્થાએ ભરૂચ થી લઈને મહારાષ્ટ્ર સુધીમાં વસતા માહ્યવંશીઓને સંસ્થા સાથે સાંકળ્યા છે, જેમાં આજે લગભગ હજાર(11500) જેટલા સક્રિય સભ્યો છે અને આ વિસ્તારમાંથી ઓછામાં ઓછી એક વ્યક્તિ આજે કાર્યકર્તા તરીકે સંસ્થા સાથે જોડાઈને પોતાનું યોગદાન આપી રહી છે.
આ સાથે સંસ્થાએ આજ સુધીમા , છ (6) સમુહલગ્ન સફળતાપૂર્વકનું આયોજન કર્યું છે. અને આગામી 21મી મે 2017 ને દિવસે વાપીમાં માહ્યાવંશી વિકાસ મંચ દ્વારા સમૂહલગ્નનું આયોજન કરવામાં આવનાર છે, જેમાં અત્યાર સુધી 11 જોડાઓએ પોતાની સહમતી દર્શાવી પોતાના નામો આપ્યા છે.
માહ્યાવંશી સમાજ ની જુદી જુદી સંસ્થાઓ, મંડળો, મહારાષ્ટ્ર, સંઘ પ્રદેશ અને સમગ્ર ગુજરાત ખાતે ના તમામ હોદ્દેદારો, કાર્યકરોને એક મંચ પાર લાવવા શ્રી મનહરભાઈ પટેલે માહ્યાવંશી વિકાસ મંચના નેજા હેઠળ ૨૦૦૨ માં સાપુતારા ખાતે મળેલ સંમેલનના પ્રયત્નો આદર્યા અને ૨૦૦૩ માં સેલવાસ ખાતે મળેલ સંમેલનમાં પ્રમુખશ્રી માહ્યાવંશી સમાજ, ઉમરગામ તાલુકા એટલે કે અમારા અધ્યક્ષપણ હેઠળ મળેલ સભામાં શ્રી મનહરભાઈ પટેલ ની માહ્યાવંશી વિકાસ મંચના પ્રમુખ તરીકે તાળીઓના ગડગડાટ વચ્ચે સર્વાનુ માટે વરણી કરવામાં આવી હતી. આજ સુધી સંખ્યાબંધ કાર્યક્રમો અને સંમેલનો અને તાલુકા તાલુકા , જિલ્લા જિલ્લાઓ યોજી સમાજના આગેવાનો તથા કાર્યકર્તાના હૃદયમાં આગવી ઓળખ આપવા માં શ્રી મનહરભાઈ પટેલ કોઈ પણ કચાશ રાખી નથી. ભવિષ્યમાં એમના થકી એક અજોડ નેતૃત્વ સમાજને તમામ સ્તરે મળી રહે એવી આશા રાખવામાં આવી રહી છે.
વિશાળ મજબૂત સંગઠન સાથે સાથે તમામ શક્ય બને એવા તાલુકા, જિલ્લાઓમાં માહ્યાવંશી ની ઉત્પત્તિની જાણકારી આપવાનું પણ સારું કરાયું હતું. જેથી ગામડાઓ માં માહ્યાવંશી સમાજ ની ઓળખ ઐતિહાસિક ધોરણે અપાય અને બીજા અજ્ઞાત શબ્દો, જતી પ્રયોગોનો ઉપયોગ, બોલવા , લખવા સંબોધવા નહિ થાય એની સંપૂર્ણ તકેદારી રાખવાના પણ પ્રયત્નો પણ સંભવ બની રહ્યા છે. શ્રી માહ્યાવંશી સમાજ ઉમરગામ તાલુકા તરફથી માહ્યાવંશી જાતિ ની જાગૃતિ કેટલાક વારસો થી તાલુકા પૂરતી થાય રહી હતી. હવે એજ જાગૃતિ નું કાર્ય પુરા રાજ્ય માં સંઘ પ્રદેશ અને મહારાષ્ટ્ર વિભાગમાં પણ તબક્કાવાર થાય રહ્યું હોય એનો ગર્વ અને સંતોસ અનુભવાય રહ્યો છે અને એનો મુખ્ય શ્રેય માહ્યાવંશી વિકાસ મંચ ને જાય છે.
સમાજની નવી પેઢીને માહ્યાવંશી શબ્દ અને જાતિની યોગ્ય જાણકારી મળી રહે અને સમાજની શિક્ષિત પેઢી સમાજના તાંતણે એક જૂથ બંધાય રહીને માહ્યાવંશી જાતિનો ગર્વ અનુભવે એ હેતુથી કેટલાક દસ્તાવેજો પુરાવાઓને આધારે અહીં કેટલીક માહિતીઓને ટૂંકાણમાં પ્રસ્તુત કરવામાં આવી છે. જેની યોગ્ય નોંધ લઇ માહ્યાવંશી સમાજનો ગૌવરવશાળી બનાવવા પ્રસાર અને પ્રચાર કરવામાં યોગ્ય પ્રદાન આપો એવી વિનંતી. માહ્યાવંશી સમાજ - જાતિનો વિકાસ
સ્વ.શેઠજી મકનજી કુબેરજી મકવાણાના અભિપ્રાય પ્રમાણે ક્ષત્રિયોની મૂળ પાંચ શાખાઓમાંથી આગળ જતા ૯૯ શાખાઓ થઈ જેમાં ૨૦મી જાતિ મેયાવત ક્ષત્રિય હતી. જે માહ્યાવંશી છે . માહ્યાવંશી ક્ષત્રિય છે. જેમાં મેયવત વંશ ના રાજાઓ કે જેમને મેયાવતપુરી નગર પૂર્વે બંગાળમાં વસાવેલું, તેમાંથી ઉતરી આવેલ છે.જેનો ઉલ્લેખ ક્ષત્રિયોઓની પ્રાચીન વંશાવલી મળે છે.
૧૯મી સદીમાં સ્થળાંતર કરી, મુંબઈ આવ્યા જ્યાંથી ૧૮૭૦માં મેયાવત રાજપૂત ચળવળ શરૂ કરી મેયવત જાતિનું અપભ્રંશ માયાવત -માંહ્યાવત - માહ્યાવંશ થાય ગયું. મુંબઈ ના શૈક્ષણિક અને સામાજિક વાતાવરણે મુખ્ય ભાગ ભજવ્યો. ૧૮૮૦ થી સ્વ. શેત શ્રી મકનજી કુબેરજી મકવાણાએ સામાજિક રીતરિવાજો અને જુના ખર્ચાળ કુરિવાજો પાર પ્રતિબંધ લાવવાના ના પ્રયત્નો આદર્યા. માહ્યાવંશી સમાજ ની સાચી ઓળખ આપવા માટે "શ્રી મેયવત રાજપુતોડાય અર્થાત માહ્યાવંશી નો ઉદય ૧૯૧૧ " તથા અન્યોએ "મેયવત રાજપૂત પ્રકાશ ૧૯૦૮ " અને માહ્યાવંશી એટલે શું? ૧૯૧૦" જેવા પુસ્તકો સમાજ ના વિકાસ, કુરિવાજોના ત્યાગ તથા સામાજિક જાગૃતિ માટે લખ્યા હતા. સુધારાઓ અને જાગૃતિના ભાગ - પરિણામ રૂપે મુંબઈ રાજ્યમાં ૧૯૦૦ થી ૧૯૪૦ ના ગાળા માં ૫૩ જેટલા સંગઠનો અને પંચો ની સ્થાપના થઇ.એજ સમયમાં મેયાવત ચળવળ પક્ષ માં લોકમત જાગૃત કરવા માટે "મેયાવત રાજપૂત હિતવર્ધક સભા " ના નેતૃત્વ હેઠળ સભો યોજી સમાજના અગ્રણીઓ માહ્યાવંશી ક્ષત્રિય હોવાના પુરાવા રજુ કર્યા હતા. ૧૯૩૫ માં સમાજ ની સાચી ઓળખ ની જાણકારી આપવા માટે "ધ યંગ મેન માહ્યાવંશી અસોસિએશન " ના કાર્યકર્તાઓ "માહ્યાવંશી ક્ષત્રિયો ની ઉત્પત્તિ " પત્રિકા ની વહેંચણી મુંબઈથી સુરત સુધી સાયકલ સવારી પાર કરી હતી.જેમાં શ્રી હીરજીભાઈ પટેલે સાથીદારો સાથે સાયકલ યાત્રાના માર્ગમાં સભાઓ યોજી ચર્ચા કરી પત્રિકાનું વિતરણ કર્યું હતું, અને માહ્યાવંશી જાતી માટે અન્ય જાતિ કે શબ્દ પ્રયોગોનો અસ્વીકાર કરવાનું ભાર પૂર્વક સમજાવેલ હતું.
એજ અરસામાં સમાજના દસ્તાવેજીપુરાવોઃ -લાખનો- પુસ્તકો અને નિબંધોના આધારે , મેયવત ક્ષત્રિય જાતિનું શબ્દ અપભ્રંશ મેયવત માંથી માયાવત - મહયાવત- માહ્યાવંશ અને એ વંશના માહ્યાવંશી જાતિ તરીકેના ઐતિહાસિક પુરાવાઓ શેઠશ્રી મકનજી કુબેરજી , શ્રી હીરજીભાઈ પટેલ , ડો. પી.જી. સોલંકી , શ્રી પીઠા પરાગ મીઠાવાળા, શ્રી લાલજી દિગેશીયા, શ્રી દુર્લભ મીઠાવાળા , શ્રી છગનલાલ ઝવેરી અને અન્ય મહાનુભાવો દ્વારા મુંબઈ રાજ્યમાં ડો. પી.જી. સોલંકી ગુજરાત ડિપ્રેસ્ડ ક્લાસના રિપ્રેઝેન્ટટિવ ના સાનિધ્યથી, ત્યારના મુંબઈ સાજ્યાના ગૃહમંત્રી શ્રી કનૈયાલાલ માણેકલાલ મુનશી થી બોમ્બે લેજિસ્લેટિવએ કાઉન્સિલમાં આજુ કરાવેલા અને બોમ્બે પ્રેસિડેન્સિસે ૧૯૩૯માં "માહ્યાવંશી જાતિ" તરીકે જાહેર કરેલી. જે અનુસુચીન જાતિમાં સમાવિષ્ટ છે.
સમાજમાં જાગૃતિ , સંગઠનની સાથે શિક્ષણ એજ સમાજ ઉન્નતિનો પાયો હોય ૧૯૪૩માં શ્રી માહ્યાવંશી શિક્ષણ પ્રચારક સંઘ, મુંબઈની સ્થાપના થયેલી, જેમાં શિક્ષણનો વ્યાપ વધારી તમામ ક્ષેત્રે સમાજનો વિકાસ થાય એવા પ્રયત્નો હાથ ધરાયા હતા.આ સંસ્થા હાલ પણ મુંબઈમાં અને દક્ષિણ ગુજરાત ના કેટલાક તાલુકામાં કાર્યરત છે . મુંબઈ રાજ્યમાં (મુંબઈ થી સુરત સુધી ) અનેક સંસ્થાઓ અને પાંચો ની પૈકી (૧) શ્રી સુરતી મહોલ્લા માહ્યાવંશી પંચ (૨) શ્રી મેયાવત રાજપૂત , મુંબઈ (૩) શ્રી નાગદેવી પંચ, મુંબઈ (૪) શ્રી ઓલપાડ તાલુકા માહ્યાવંશી પંચ, મુંબઈ (૫) શ્રી સુરતી મહોલ્લો માહ્યાવંશી પંચ, પરેલ (૬) શ્રી ઓલપાડ સ્વતંત્ર પંચ, મુંબઈ (૭) શ્રી કામરેજ તાલુકા સમાજ સુધારક પંચ/મંડળ , મુંબઈ વગેરેએ સંગઠિત થવા માટે ૨૯/૦૪/૫૧ માં એકતા સમિતિ ની રચના કરી હતી અને દરેક પંચોનું વિલીનીકરણ કરવાનું ઠરાવ્યું હતું. કેટલીક પંચોના અસહકારના કારણે એકતા સમિતિની સ્થાપના ૫/૧૦/૧૯૫૫માં "શ્રી માહ્યાવંશી એકતા સમિતિ " ના નામે કરીને તમામ પંચોના એકીકરણના પ્રયત્નો કર્યો, જેમાં તા.૯/૧૦/૧૯૫૬ ને રોજ શ્રી વલ્લભભાઈ એન. મહુવરકર ના પ્રમુખ સ્થાને મળેલી સભામાં :
શ્રી સુરતી મહોલ્લા માહ્યાવંશી પંચ, મુંબઈ
શ્રી મેયાવત રાજપૂત પંચ, મુંબઈ
શ્રી સુરતી મહોલ્લો માહ્યાવંશી પંચ,પરેલ
શ્રી નાગદેવી પંચ, મુંબઈ નું વિસર્જન કરી શ્રી સુરત જિલ્લા માહ્યાવંશી સમાજ , મુંબઈ ની સ્થાપના કરવામાં આવી, અને ૨૯/૬/૧૯૫૭ માં રજીસ્ટર્ડ થયેલી આં સંસ્થા ગુજરાત મહારાષ્ટ્રના ભાગલા બાદ હાલ પણ શ્રી માહ્યાવંશી સમાજ , મુંબઈના નામે કાર્યરત છે.
બોમ્બે પ્રેસિડન્સીસમાં શ્રી કનૈયાલાલ માણેકલાલ મુનશી અને ત્યારના મુંબઈ રાજ્યના ગૃહમંત્રી અને મુંબઈ લેજિસ્લેટિવ કાઉન્સિલમાં ગુજરાત ડિપ્રેસ્ડ કલાસિસના રીપ્રેસેન્ટિવ ડો. પી.જી. સોલંકી જેઓનો માહ્યાવંશી રાજપૂત વંશજના હોવાનું ભારપૂર્વક ઐતિહાસિક રજૂઆત બાદ મુંબઈ સરકારના જનરલ ડિપાર્ટમેન્ટના મેમો નં. ૯૩૩૦ ડિસેમ્બર૧૯૩૯ માં માહ્યાવંશી તરીકે જાહેર કરાયા બાદ પાછળથી દમણની મુક્તિ પછી ગોવા-દમણ-દીવ સરકારે પણ તેઓના નોટિફિકેશન નંબર ડીએફ-૧ -એસટી ૬૪ તા.૧૯/૨/૧૯૬૮માં "માહ્યાવંશી જાતિ " તરીકે દાખલ કરી હતી. દક્ષિણ ગુજરાતના વલસાડ જિલ્લાના ઉમરગામ તાલુકામાં કેટલાક વર્ષોથી "માહ્યાવંશીઓ ફક્ત માહ્યાવંશી જાતિના જ છે" તે અંગે સામાજિક જાગૃતિ આણવાનું અભિયાન શ્રી માહ્યાવંશી સમાજ ,ઉમરગામ તાલુકા રજી.નં ૮૨૨ - અ વલસાડ, જિલ્લા સંગઠન હેઠળ કરાય રહ્યું છે.આ સંસ્થા ની રજૂઆત પછી સરકાર દ્વારા લખાયેલ પત્ર નં.ક. અજપ/૧૦૯૯/૩૦૩/હ સામાજિક ન્યાય અને અધિકાર વિભાગ ગાંધીનગર તા.૩૧/૦૩/૧૯૯૯ દ્વારા જણાવવા મુજબ માહ્યાવંશી જાતિને જરૂર જણાય ત્યાં અનુસૂચિત જાતિ તરીકે સંબોધવી / લખવી એવું સંબંધિત તમામ સરકારી -બિનસરકારી વિભાગોને સરકારશ્રી પરી પત્ર ક્રમાંક એસ.સી .ડબ્લ્યુ -૧૦૯૦/૧૪૬૦૯/હ સચિવાલય , ગાંધીનગર , તારીખ ૧૨/૧/૧૯૯૯ ના પરિપત્રો દ્વારા સૂચન આપવા માં આવે છે. અને માહ્યાવંશી જાતિ ને બીજી કોઈ જાતિથી / શબ્દથી / પર્યાય થી નહિ ઓળખવા / લખવા / સંબોધવા સૂચના અપાયેલ છે. માહ્યાવંશી વિકાસ મંચની ૨૦૦૨માં સ્થાપના થયેલી હતી. સમાજ ના વસ્તી ધરાવતા ગામો માં , તાલુકાઓ માં , જિલ્લાઓમાં માહ્યાવંશી જાતિની જાણકારીનો પ્રચાર- પ્રસાર અંત્યંત વેગવાન અને અસરકારક બની રહ્યો છે.
આમ છતાં શહેરોની સંસ્થાઓ અને મંડળો ગામડામાં વસતા માહ્યવંશીઓને સમાજની સાચી ઓળખ , બહોળો વિસ્તાર હોવાને કારણે કે કોઈ અન્ય કારણોસર આપી શક્ય નહિ હોવાથી અથવા તો ગામડામાં શિક્ષણનું પ્રમાણ વ્યાપક નહિ હોવાને કારણે સમાજ ના સભ્યો માહ્યાવંશી સિવાય ના શબ્દો કે જાતિ સ્વીકારી લેતા હોય છે. ક્યાંક ક્યાંક સરકારી , બિન સરકારી , સ્કૂલ , કૉલેજોનાં અધિકારીઓ તથા રાજકીય પક્ષો જાતિ વિષયથી અજ્ઞાત હોવાને કારણે માહ્યાવંશી શિવાય ની જાતિથી સંબોધન કે લખાણ કરતા જણાય છે .
જેથી સમાજ ના તમામ સંગઠનોએ શિક્ષિત યુવાનોને ગામડાઓમાં અજ્ઞાનતાથી બોલતા/લખતા શબ્દ જાતિ નો વિરોધ દર્શવવા જોઈએ. અને ભારતભર માં વસતા માહ્યવંશીઓને ખરી જાણકારી આયોવાના પ્રયાસો કરવા જોઈએ. જેથી ભાવિ પેઢી માહ્યાવંશી તરીકે પોતાને ઓળખાવે અને માહ્યાવંશી હોવાનો ગર્વ અનુભવી સમાજની સાથે સંગઠિત બની રહે.
આશા છે કે અગ્રણી કાર્યકર્તાઓ અને સંગઠનો, માહ્યવંશી સમાજની જાગૃતિનું પાયાનું કાર્ય પોતાના કાર્યક્ષેત્ર સાથે તક મળ્યે સાંકળી લઇ માહ્યાવંશી સમાજને ગૌરવશાળી સમાજના નિર્માણનો અનુભવ કરાવશે એવી શુભેચ્છા.
MAHYAVANSHI VIKAS MANCH INDIA
"ALAKH" Bhavani Complex, Kamrej Char Rasta, Dist. Surat(Gujarat) - 394185
Copyright ©2018 MAHYAVANSHI VIKAS MANCH. All Rights Reserved | Disclaimer
Webmail | Designed With By NRJ Digital Solutions